SA in die pekel in sesde plek op wêreldranglysSuid-Afrika is nou sesde op Wêreldrugby se ranglys na die verrassende oorwinning Saterdag van die beseringsgeteisterde Skotland oor Wallis. Skotland het daarmee van die agste plek na nommer vyf opgeskuif en by Frankryk (nou agste nadat hy teen Ierland verloor het), Wallis (nou sewende) en Suid-Afrika verbygeskuif – en dit kan Suid-Afrika duur te staan kom. Dit was die Skotte se eerste oorwinning in tien jaar oor Wallis. Die oorwinning het vir hulle 1,28 punte op die ranglys beteken en hulle het daarmee hulle hoogste posisie nóg op die ranglys. Met nog twee wedstryde in die Sesnasiesreeks oor, kan hulle selfs vierde eindig as hulle Engeland Saterdag oor ŉ week klop. Dit sal aan hulle ŉ beter loting vir die 2019 Wêreldbekertoernooi gee wanneer die loting in Mei gedoen word. Suid-Afrika kan nie sy posisie verbeter nie omdat hy nie voor die loting speel nie. Die Springbokke moet nou maar hoop die ander spanne wen en verloor in die regte permutasies tot Suid-Afrika se voordeel. Soos sake nou staan, in sesde plek, kan die Bokke ŉ uiters ongewenste loting in ŉ sterk groep in die WB kry. Wêreldranglys (Top 10) –